Kungenzeka kuphele ngeMeya yase-Tshwane ebandakanyeka kolocansi – Daily WorthingKungenzeka kuphele ngeMeya yase-Tshwane ebandakanyeka kolocansiEditor's Pick Ezepolitiki IzindabaKungenzeka lunqunywe namuhla udaba lweMeya yase-Tshwane esamile emsebenzini, uMnuz Stevens Mokgalapa ngesikhathi kuhlala umhlangano womkhandlu-doloba – ongaholela ekutheni alahlekelwe umsebenzi.UMokgalapa unikezwe ikhefu elikhethekile ukuze kuphothulwe uphenyo olumayelana nezinsolo zocansi olubandakanya yena nesikhulu esibhekele ezemgwaqo nokuthutha eTshwane uNkk Sheila Senkubuge.Ngempelasonto edlule, kusabalale inkulumo eqoshiwe okuzwakala kuyo sengathi uzithokozisa ngokocansi noSenkubuge. Kuyo le nkulumo baphinde bezwakale behleba ngamalunga ezepolitiki ehlukene aseqenjini labo i-DA, naseqenjini eliphikisayo, i-ANC – bebazima nangamagama anganambithisiseki.FUNDA: Ngeke kukwazi ukuthi amalunga e-DA abe nocansi nje noma yikuphi – kusho owe-ANCI-EFF – okuyiyona ebambisene ne-DA e-Tshwane isiphakamise ukungamethembi uMokgalapa. Leli qembu lithi uMokgalapa walithola ithuba lokuzitshengisa ubuholi bakhe, wase eshaya udaka, ngakho-ke akayena umuntu osafanelwe ukuphatha lo masipala.[Part 2] Regional Chairperson @MoafrikaOliver making emphasises that EFF never voted for Mayor Stevens Mokgalapa and since they was no outright winner in the metro the EFF was caught up between two (DA & ANC] devils……..#EFFwayawaya pic.twitter.com/pCvoFuZOSS— EFF Tshwane Region (@TshwaneEff) November 27, 2019I-ANC e-Tshwane nayo ithi izovota ne-EFF ukuze uMokgalapa ahambe, yize lingakaphakanyiswa igama lomuntu abafuna angene esikhundleni.I-DA yona ithi ngeke ivele isiyeke nje isikhundla sobuMeya, yize ivumile -DA e-Gauteng ukuthi ikusasa lobuholi be-DA eTshwane lilele ezandleni ze-EFF ne-ANC.Tags: #StevensMokgalapaUzoqasha abantu abangu-50 u-Cassper NyovestAyikho inhlangano efuna ukugoba uphondo ngesobuMeya
